Source: https://www.stavebnakomora.sk/?m=201606
Timestamp: 2019-02-16 17:22:13+00:00

Document:
jún | 2016 | Stavebná komora Slovenskej republiky – SKSR
Zmena v členských príspevkoch komory
Published 3. júna 2016
Oznam Prezídia:
Prezídium svojim rozhodnutím č.02/05/2016 zo dňa 30.mája 2016 schválilo zmenu a úpravu členských príspevkov na činnosť komory. Najväčšie zmeny nastali pre záujemcov z radov končiacich študentov, absolventov a verejnej a miestnej správy.
Prezídium taktiež schválilo mimoriadnu úpravu výšku členských príspevkov pre záujemcov, ktorí podajú prihlášku od 01.júna do 30.októbra 2016.
Kandidáti ktorí podajú prihlášku od 01.júna do 30.októbra 2016 platia príspevok pre rok 2016 vo výške:
Fyzické osoby podnikajúce v stavebníctve alebo v odvetviach dotknutých stavebníctvom so sídlom v Slovenskej republike:
fyzické osoby zamestnanci pracujúci v stavebníctve av úradoch dotknutých stavebníctvom s občianstvom v Slovenskej republike (80,00 €/rok) – 40,00 €/rok 2016
fyzické osoby dôchodcovia pracujúci v stavebníctve a v odvetviach dotknutých stavebníctvom s občianstvom v Slovenskej republike: (60,00 €/rok) – 30,00 €/rok 2016
fyzické osoby dôchodcovia už nepracujúci v stavebníctve a v odvetviach dotknutých stavebníctvom s občianstvom v Slovenskej republike: (30,00 €/rok) – 15,00 €/rok 2016
živnostníci pracujúci v stavebníctve a v odvetviach dotknutých stavebníctvom s občianstvom v Slovenskej republiky: (100,00 €/rok) – 50,00 €/rok 2016
Študenti a absolventi škôl:
študent posledného ročníka stavebnej odbornej školy; (00,00 €/rok 2016)
študent posledného ročníka stavebnej priemyslovky; (00,00 €/rok 2016)
študent posledného ročníka technickej univerzity so zameraním na stavebníctvo, architektúru, krajinnú arch. a životné prostredie – (20,00 €/rok) – 10,00 €/rok 2016
absolventi uvedených škôl do 24 mesiacov po ich absolvovaní – (30,00 €/rok) – 15,00 €/ rok 2016
Právnické osoby nepodnikajúce:
školy, univerzity a ústavy založené na území SR; (150,00 €/rok) – 00,00 €/ rok 2016
Obecné stavebné úrady: (10,00 €/rok) – 00,00 €/ rok 2016
Spoločné stavebné úrady: (40,00 €/rok) – 00,00 €/ rok 2016
Mestské stavebné úrady: (40,00 €/rok) – 00,00 €/ rok 2016
Okresné stavené úrady: (80,00 €/rok) – 00,00 €/ rok 2016
Krajské stavené úrady: (80,00 €/rok) – 00,00 €/ rok 2016
Ostatné úrady dotknuté stavebnou čin.: (50,00 €/rok) – 00,00 €/ rok 2016
Právnické osoby podnikajúce v stavebníctve alebo v odvetviach dotknutých stavebníctvom so sídlom v Slovenskej republike:
Objem produkcie pred zdanením Eur/rok do 100 000,00 : (100,00 €/rok) – 50,00 €/ rok 2016
Objem produkcie pred zdanením Eur/rok od 100 001,00 do 500 000,00 : (250,00 €/rok) – 150,00 €/ rok 2016
Objem produkcie pred zdanením Eur/rok od 500 001,00 do 1 000 000,00 : (500,00 €/rok) – 250,00 €/ rok 2016
Objem produkcie pred zdanením Eur/rok nad 1 000 001,00 : (1200,00 €/rok) – 600,00 €/ rok 2016
Nová úprava členských príspevkov nájdete TU : ČLENSKÉ PRÍSPEVKY
SASDARS vydala tlačovú správu o problémoch s kvalifikáciami a odbornými spôsobilosťami
Published 1. júna 2016
SASDARS Slovenská asociácia stavebných dozorov a odborne spôsobilých osôb uskutočňujúcich stavby ako vzdelávacia organizácia akreditovaná Ministerstvom školstva, vedy, výskumu a športu SR (MŠVVŠ SR) dnes vydala tlačovú správu k problémom s prípravným vzdelávaním, preskúšaním a vydávaním osvedčenia odbornej spôsobilosti pre výrobné činnosti v stavebníctve stavbyvedúci, stavebný dozor, v legislatíve už neexistujúci majster stavebnej výroby.
SASDARS poukazuje na schizofréniu v legislatíve, hlavne v samotnom živnostenskom zákone, ktorý v § 7a odst.(2) upravuje : „Osobitnú odbornú spôsobilosť spĺňa ten, kto spĺňa odbornú spôsobilosť podľa § 7 ods. 1 alebo podmienky vzdelania uvedené v § 21 alebo v § 22 ods. 1 písm. a) až d), alebo nadobudol osvedčenie o získanom vzdelaní v akreditovanej vzdelávacej ustanovizni a osvedčenie o vykonaní kvalifikačnej skúšky pred skúšobnou komisiou podľa § 22 ods. 1 písm. e).“
§ 22 ods. 1 písm. e) osvedčením o čiastočnej kvalifikácii alebo osvedčením o úplnej kvalifikácii podľa osobitného predpisu31c), pričom 31c) znamená odvolanie na zákon č. 568/2009 Z. z. o celoživotnom vzdelávaní a o zmene a doplnení niektorých zákonov.
Vzápätí však v samotnom živnostenskom zákone v prílohe č.2 riadok 14 v rozpore s týmito § uvádza:
Ako je v poznámke prílohy 2 odst.14 zákona „o živnostenskom podnikaní “, funkciu preskúšania a vydania osvedčenia o vykonaní skúšky odbornej spôsobilosti určuje Slovenske komore stavebných inžinierov (SKSI) podľa zákona č.138/1992 Zb., ktorá nie je vzdelávacou organizáciou a ani akreditovanou MŠVVŠ SR, ale je stavovskou organizáciou autorizovaných stavebných inžinierov, teda organizáciou chrániacou záujmy a činnosť projektantov inžinierov. Vzdelávacou organizáciou, ktorú v roku 2013 v súlade s platnými zákonmi akreditovalo MŠVVŠ SR na vzdelávacie programy pre odbornú spôsobilosť riadiacich kvalifikácií v stavebnej výrobe je SASDARS.
Takže tento stav môžeme považovať za naozaj zákonnú schizofréniu a zákonnú nezákonnosť, čo v Slovenskej legislatíve zrejme nie je nič nové za posledné desaťročia. Potom sa nečudujme, že máme legislatívny chaos, problémy v stavebníctve a vymožiteľnosť práva v nie len v stavebníctve je chabá až nulová.
Prezídium SKSR sa so stanoviskom SASDARS stotožňuje a podporuje.

References: § 7
 § 7
 § 21
 § 22
 § 22

§ 22